Библиотека Залуских ( МФА [ˌbʲiblʲjɔˈtɛka zaˈwuscix], ) била је библиотека у Варшави, коју су основала браћа Јозеф Анджеј Залуски (Józef Andrzej Załuski, 1702– 1772), кијевски бискуп и познати библиофил, и Анџеј Станислав Залуски (Andrzej Stanisław Załuski, 1695–1758), краковски бискуп. Библиотека, која је отворена за јавност 8. августа 1747, била је највећа библиотека у Пољској, прва пољска јавна библиотека и једна од првих јавних библиотека у Европи. Након Кошћушковог устанка, одлуком царице Катарине II, руска армија пренела је њен фонд са бројним значајним књигама у Санкт Петербург, где је најпре чинио део приватне збирке царице, а после оснивања Царске јавне библиотеке (1795), допунио њен фонд.